| vôsseure [f.n.] plafond a môde di vôsse. Ele crombeye ès dos conte ene vôsseure, Ès bresse et s' baston conte el meur Tåstèt eshonne (F. Dewandelaer). Et, cwand l' esté lyi rind li spexheur di ses foyes, il enaire dizeu nosse tiesse ses hardeyès vôsseures (H. Simon). Les tchawes-soris criyént dins les vôsseures (A. Henin). Cisse muzike la pout aler rdognî conte les vôsseures di grandès eglijhes, ttossu bén k' dins les camousseas d' nos ptitès tchapeles (E. Gilliard). Adon, Diu derit: ""K' i gn åye ene vôsseure å mitan des aiwes, po dispårti les aiwes d' avou les aiwes (Li Djeneze, ratournêye pa L. Hendschel). F. voûte, voussure, crypte. >> vôseure do solea: cogne do solea cwand i s' leve u s' coûtchî. Dirî l' hourêye, li vôsseure do solea s' avadjixheut di pitchote a midjote (L. Lagauche).

divancete / dvancete [f.n.] (mot d' croejhete) sôre di ptit mot, ki s' mete pa dvant on no, on prono, u ene troclete di mots, et ki mostere li sôre di coplemint k' c' est.

II. tîxhwès, tîxhwesse [addj., padvant u padrî] la k' on cåze di ces lingaedjes la. >> e tîxhwès payis: la-minme: è tchè payis) lomaedje des viyaedjes flaminds pa les Walons del vå d' Djer. >> tîxhwès braibançon: vî lingaedje tîxhon d' Brussele, ricnoxhou come lingaedje do payis pal kiminålté francesse di Beldjike. Loukîz a : marolyin.

| dispårdadje 1 [o.n.] no d' fijhaedje et no di çou k' est fwait (accion eyet si rzultat) pol viebe ""dispåde"" (F. épandage, épanchement, éparpillement), et copurade: lene ki monte et dischinde, dins on grafike, et mostrer les candjmints d' ene sacwè k' on studeye. F. courbe.

zinguezel dins l' ratourneure : a zinguezel [advierbire] metou (metowe) po n' nén toumer, mins foirt a schipete, k' i fåt bén tot po k' ça tegne. Li mande est a zinguezel sol moncea d' cayôs. Djulia est a zinguezel so ses talons d' bos (F. Deprêtre et N. Nopère). On dit eto: a l' asgur. F. en équilibre instable. >> a zinguezel di tot: sins esse seur so rén. A zinguezel inte on pavé et ene colete, nos savans danser sins tchaire, al Lovire (C. Quinet). C' est l' bouneur platezak Ki spite ubén ki chîle, Triviè des cafouyaedjes, Ranxhenreyes, berdelaedjes, A zinguezel di tot (J. Beaucarne). Franwal: ahåyant po: à la grâce de Dieu, sans aucune sécurité.

On faw (on dit eto: ene få , on fawea, on fawî, on faynî, ene hesse), c' est èn åbe ki crexhe dins les bwès del Walonreye et ôte pårt e l' Urope.

On rpassé tins, c' est on tins d' codjowaedje basti so l' viebe ""awè"" codjowé a l' indicatif prezintrece, shuvou do pårticipe erirece do viebe k' on codjowe.

Li tchåfornance economike, c' est cwand li dmande di béns eyet d' siervices est tofer å hôt, çou ki fwait monter les tôs d' interesses ådla, et ratchirit l' vicaedje.

Djôr Alexis sicrît avou on foirt ritche motlî. I mete voltî des cåzaedjes dins ses ptits romans. Pa côps, i prezinte les persounaedjes a l' intrêye so live, come dins ene pîce di teyåte.

raiwî (codjowaedje) [v.c.] amoenner d' l' aiwe. Li fond d' Bouname, c' esteut on ptit vå raiwî pa deus troes sourdants k' abrotchént foû do bwès do minme no. (J. Polet). F. irriguer, arroser.